**Kúpna zmluva**

uzatvorená podľa § 409 a nasl. zák. č. 513/1991 Zb. Obchodný zákonník v znení neskorších predpisov zák. č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov(ďalej aj ako „kúpna zmluva“)

**ZMLUVNÉ STRANY**

**Kupujúci:**

Názov: Základná škola s materskou školou

Sídlo: Ulica Jána Bottu 27, 917 01 Trnava

zastúpený: Mgr. Peter Jakubík, riaditeľ školy

tel.: 033/32 36 850

e-mail: peter.jakubik@zsbott.sk

IČO: 360 805 94

DIČ: 202 13 13 866

bankové spojenie: Prima Banka Slovensko, a. s.

IBAN: SK89 5600 0000 0011 1220 0001

(ďalej len „kupujúci“)

**Predávajúci:**

Obchodné meno: **TATRACHEMA, výrobné družstvo Trnava**

Sídlo: Bulharská 40, 917 02 Trnava

zastúpený: Ing. Marek Bobko – predseda predstavenstva

Martin Jakubčík – člen predstavenstva

IČO: 314 34 193

DIČ: 2020392957

Zapísaný: v obchodnom registri Okresného súdu v Trnave, Vložka číslo: 139/T,

oddiel Dr.

bankové spojenie: VÚB, a. s.

IBAN: SK85 0200 0000 0000 0021 5212

(ďalej len „predávajúci“ a spolu s kupujúcim ako „zmluvné strany“) a jednotlivo ako zmluvná strana“)

**Preambula**

Táto kúpna zmluva sa uzatvára ako výsledokpriameho zadania podľa §1 ods.14 zákona o VO na predmet zákazky „**Čistiaci a hygienický materiál“**, ktoré realizoval kupujúci v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“), ktorého úspešným uchádzačom sa stal predávajúci.

**Článok I.**

**Predmet kúpnej zmluvy**

1. Predmetom tejto kúpnej zmluvy je úprava práv a povinností zmluvných strán v súvislosti so záväzkom predávajúcehozabezpečiť dodanie predmetu plnenia bližšie špecifikovaného v odseku 2 tohto článku kúpnej zmluvy a záväzkom kupujúceho riadne a včas dodaný tovar prevziať a zaplatiť predávajúcemu cenu určenú v súlade s článkom III. tejto kúpnej zmluvy.

2. Predmetom plnenia podľa tejto kúpnej zmluvy sú nové čistiace prostriedky a hygienický materiál - (ďalej len „tovar“) bližšie špecifikovaný v prílohe č. 1, ktorá je neoddeliteľnou súčasťou tejto kúpnej zmluvy.

3. V nadväznosti na odsek 1 tohto článku kúpnej zmluvy je kupujúci najmä, ale nielen:

a) povinný riadne a včas dodaný tovar prevziať a zaplatiť za neho cenu určenú v súlade s článkom III. tejto kúpnej zmluvy,

b) oprávnený kontrolovať plnenie podľa tejto kúpnej zmluvy zamerané na potvrdenie novosti tovaru

4. V nadväznosti na odsek 1 tohto článku kúpnej zmluvy sa predávajúci zaväzuje najmä, ale nielen:

a) dodávať tovar na svoje náklady a nebezpečenstvo, v dohodnutom termíne, na miesto a v kvalite podľa ustanovení tejto kúpnej zmluvy,

b) zabezpečiť dopravu tovaru a jeho dostatočnú ochranu pred poškodením,

c) postupovať pri plnení záväzku podľa odseku 1 tohto článku kúpnej zmluvy s odbornou starostlivosťou a v súlade s príslušnými právnymi predpismi platnými v Slovenskej republike,

d) informovať kupujúceho o skutočnostiach, na základe ktorých nie je schopný zabezpečiť plnenie záväzku podľa odseku 1 tohto článku kúpnej zmluvy,

e) dodaťtovar, ktorý spĺňa okrem špecifikácií tiež všetky požiadavky príslušných právnych predpisov a platných technických noriem záväzných pre takéto plnenie a týkajúcich sa jeho uvádzania na trh, do prevádzky, používanie, či údržbu, ak taká potreba vyplýva z povahy tovaru či špecifikácie.

**Článok II.**

**Spôsob plnenia kúpnej zmluvy**

1. Predávajúci sa zaväzuje dodať kupujúcemu tovar špecifikovaný v tejto kúpnej zmluve, v príslušnom počte, v originálnom obale, bez faktických a právnych vád a na miesto určené kupujúcim podľa odseku 4 tohto článku kúpnej zmluvy, a to v lehote do 31.03.2025.

2. Predávajúci je povinný písomne alebo elektronicky vyrozumieť kontaktnú osobu objednávateľa o termíne dodania tovaru aspoň 2 pracovné dni vopred v čase od 7:00 hod. do 15:00 hod..

3. Kontaktná/é osoba/y kupujúceho budú oznámené predávajúcemu po nadobudnutí účinnosti tejto kúpnej zmluvy.

4. Miestom dodania tovaru je:

- Základná škola s materskou školou, Ulica Jána Bottu 27, Trnava

- MŠ Beethovenova – elokované pracovisko

- MŠ Botanická – elokované pracovisko.

5. Záväzok predávajúceho podľa odseku 1 tohto článku kúpnej zmluvy je splnený podpísaním dodacieho listu, ktorý neobsahuje žiadne výhrady, kupujúcim. Kupujúci nesmie bezdôvodne odoprieť podpísanie dodacieho listu, v opačnom prípade sa záväzok predávajúceho považuje odovzdaním tovaru kupujúcemu za splnený. Kontaktnými osobami zmluvných strán podpísaný dodací list je prílohou faktúry.

6. Kupujúci nie je povinný podpísať dodací list, len pokiaľ tovar nie je dodaný riadne a včas.

7. Pri realizácii zmluvy sa zmluvné strany zaväzujú poskytnúť si vzájomnú súčinnosť.

**Článok III.**

**Cena a platobné podmienky**

1. Kúpna cena je výsledkom priameho zadania podľa §1 ods.14 zákona o VO a o zmene a doplnení niektorých zákonov v znení neskorších predpisov.Celková cena je zmluvnými stranami dohodnutá ako cena maximálna a nemenná vo výške: 9999,- bez DPH

2. V prípade, ak je predávajúci osobou registrovanou pre daň z pridanej hodnoty, bude k jednotkovej cene jednotlivého tovaru bez DPH účtovať aj daň z pridanej hodnoty v súlade s príslušnými všeobecne záväznými právnymi predpismi platnými a účinnými v deň vzniku daňovej povinnosti a kupujúci a zaväzuje ju uhradiť spolu s cenou.

3. Jednotková cena tovaru je dohodnutá ako konečná a nemenná, ktorá zahŕňa všetky náklady predávajúceho súvisiace so splnením jeho záväzku podľa tejto kúpnej zmluvy (najmä nie len dopravné, balné, recyklačné a pod.), a to aj tie, ktoré nie sú v kúpnej zmluve explicitne uvedené.

4. Zmluvné strany sa dohodli, že kúpna cena podľa tejto kúpnej zmluvy sa bude prispôsobovať

vývoju inflácie a zmeny DPH, a to nasledovne:

1. výška inflácie sa zistí z údajov publikovaných Štatistickým úradom SR za obdobie predchádzajúceho kalendárneho roka, a ak sa miera inflácie bude rovnať alebo presiahne 2% kumulatívne od dátumu uzatvorenia tejto kúpnej zmluvy a/alebo posledného navýšenia kúpnej ceny, má predávajúci právo jednostranne zvýšiť cenu o sumu zodpovedajúcu takto zistenému percentu inflácie.

b) predávajúci je oprávnený zvýšiť jednotkovú cenu tovaru v rozsahu zvýšenej sadzby DPH.

V prípade zníženia sadzby DPH je predávajúci povinný znížiť jednotkovú cenu v rozsahu takto zníženej sadzby. Predávajúci sa zaväzuje písomne informovať kupujúceho o takto vykonaných úpravách jednotkovej ceny tovaru. Pre vylúčenie pochybností platí, že v danom prípade dodatok ku kúpnej zmluve nie je potrebný.

5. Predávajúci je oprávnený vystaviť kupujúcemu faktúru po splnení záväzku na sumu, ktorá sa určí ako násobok jednotkovej ceny príslušného tovaru podľa prílohy č. 1 tejto kúpnej zmluvy a odobratého množstva tovarov. Zmluvné strany sa dohodli, že predávajúci nevystavuje preddavkové zálohové faktúry.

6. Faktúra musí obsahovať všetky náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov. Prílohou faktúry musí byť kontaktnými osobami zmluvných strán podpísaný dodací list. Ak faktúra nebude obsahovať náležitosti daňového dokladu alebo ak nebude po stránke vecnej alebo formálnej správne vystavená, kupujúci ju vráti predávajúcemu na doplnenie alebo prepracovanie.

7. Zmluvné strany sa dohodli, že lehota splatnosti faktúry je 14 dní od dátumu ich doručenia kupujúcemu.

8. Dňom splnenia povinnosti úhrady faktúry je deň pripísania finančných prostriedkov na účet predávajúceho, uvedený v záhlaví tejto kúpnej zmluvy.

**Článok IV.**

**Nadobudnutie vlastníckeho práva a prechod nebezpečenstva škody na tovare**

1. Kupujúci nadobudne vlastnícke právo k tovaru okamihom jeho úplného zaplatenia a právo užívania okamihom jeho prevzatia od predávajúceho v mieste dodania na základe dodacieho listu podpísaného kontaktnými osobami zmluvných strán.

2. Nebezpečenstvo škody na tovare prechádza z  predávajúceho na kupujúceho okamihom nadobudnutia práva na užívanie.

**Článok V.**

**Záručná doba a zodpovednosť za vady tovaru**

1. Záručná doba na tovar je 2 roky (24 mesiacov). Záručná doba začína plynúť dňom výroby a neplynie v čase, kedy kupujúci nemohol tovar užívať pre vady, za ktoré zodpovedá predávajúci.

2.Predávajúci zodpovedá za to, že dodaný tovar má v čase jeho dodania kupujúcemu vlastnosti určené technickými parametrami a tieto si zachová počas plynutia záručnej doby.

3. V prípade, ak kontaktná osoba kupujúceho pri preberaní tovaru zistí, že dodaný tovar má akékoľvek vady, vyznačí túto skutočnosť,vrátane presného popisu vád,na dodacom liste, ktorý z uvedeného dôvodu nepodpíše. Tovar sa považuje za dodaný riadne a včas, ak sa opakované dodanie uskutoční pred uplynutím pôvodnej lehoty dodania.

4. V prípade, ak kontaktná osoba kupujúceho po dodaní tovaru na základe dodacieho listu zistí, že dodaný tovar má akékoľvek vady, je kupujúci oprávnený požadovať odpredávajúceho jeho výmenu za rovnaký tovar. Predávajúci zodpovedá aj za vady, ktoré má tovar v čase jeho odovzdania/prevzatia, pričom za vady, ktoré sa prejavili po odovzdaní/prevzatí, zodpovedá predávajúci len vtedy, ak boli spôsobené porušením jeho zmluvných povinností.

5. Predávajúci je povinný vymeniť chybný alebo poškodený tovar do 3 pracovných dní od dátumu uplatnenia reklamácie kupujúcim.

**Článok VI.**

**Zodpovednosť za škodu a sankcie**

1. Predávajúci, ktorý poruší svoju povinnosť podľa tejto kúpnej zmluvy, je povinný nahradiť škodu tým spôsobenú kupujúcemu, ibaže preukáže, že porušenie povinností bolo spôsobené okolnosťami vylučujúcimi zodpovednosť a zároveň túto okolnosť bez zbytočného odkladu písomne oznámi kupujúcemu. Za okolnosť vylučujúcu zodpovednosť sa nepovažuje platobná neschopnosť predávajúceho.

2. Úplná alebo čiastočná zodpovednosť zmluvnej strany je vylúčená v prípade zásahu vyššej moci. Pre účely tejto kúpnej zmluvy sa za vyššiu moc považujú udalosti, ktoré nie sú závislé od konania zmluvných strán, a ktoré nemôžu zmluvné strany ani predvídať ani nijakým spôsobom priamo ovplyvniť.

3. V prípade porušenia povinnosti predávajúceho dodať tovar v lehote podľa článku II. ods. 1 alebo článku V. ods. 4 tejto kúpnej zmluvy má predávajúci nárok na zmluvnú pokutu vo výške 0,05 % z celkovej ceny s DPH uvedenej v článku III. ods. 1 tejto kúpnej zmluvy za každý deň omeškania.

4. V prípade porušenia povinnosti predávajúceho dodať tovar, ktorý spĺňa náležitosti podľa článku I. ods. 2 tejto kúpnej zmluvy má kupujúci nárok na zmluvnú pokutu vo výške 10,- eur za každý kus plnenia, ktorý nie je nový.

5. V prípade omeškania kupujúceho so splnením povinnosti uhradiť faktúru v termíne splatnosti, je kupujúci povinný uhradiť predávajúcemu úrok z omeškania vo výške 0,05% z dlžnej sumy za každý aj začatý deň omeškania.

**Článok VII.**

**Doba trvania a zmena kúpnej zmluvy**

1. Túto kúpnu zmluvu je možné ukončiť:

a) písomnou dohodou zmluvných strán,

b) písomným odstúpením od kúpnej zmluvy z dôvodov podstatného porušenia záväzku vyplývajúceho z tejto kúpnej zmluvy.

2. Odstúpiť od kúpnej zmluvy je možné

a) v prípade podstatného porušenia tejto kúpnej zmluvy,

b) v ostatných prípadoch podľa ustanovení Obchodného zákonníka v platnom znení,

c) ak bol dodávateľ vymazaný z registra partnerov verejného sektora, ak mal zákonnú povinnosť byť zapísaný v tomto registri zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov. Kupujúci môže odstúpiť od zmluvy uzavretej s predávajúcim aj v prípade, ak jeho subdodávateľ bol vymazaný z registra partnerov verejného sektora, ak mal zákonnú povinnosť byť zapísaný v tomto registri v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov.

3. Kupujúci je oprávnený od tejto zmluvy odstúpiť, ak predávajúci o viac ako 30 dní mešká s dodaním predmetu kúpy.

4. Odstúpenie od kúpnej zmluvy nadobudne účinnosť dňom, kedy písomný prejav vôle zmluvnej strany, ktorý obsahuje oznámenie o odstúpení od kúpnej zmluvy, bude doručený druhej zmluvnej strane.

5. Pri odstúpení od kúpnej zmluvy zostávajú zachované z nej vyplývajúce práva a povinnosti zmluvných strán do dňa účinnosti odstúpenia. Zmluvné strany sú povinné vyrovnať všetky pohľadávky a záväzky vzniknuté do dňa účinnosti odstúpenia od kúpnej zmluvy.

6. Kupujúci je oprávnený nadobúdať plnenia aj od iných hospodárskych subjektov, ak by sa preukázalo, že cena za plnenie stanovená touto kúpnou zmluvou nie je hospodárna vzhľadom na vývoj a situáciu na trhu. V takomto prípade bude predávajúci vyzvaný na úpravu cien smerom nadol. Zmena kúpnej zmluvy sa uskutoční v súlade s § 18 zákona o verejnom obstarávaní. Ak nepríde k dohode o zmene ceny nadol, kupujúci je oprávnený od zmluvy odstúpiť.

**Článok VIII.**

**Záverečné ustanovenia**

1.Zmluva nadobúda platnosť dňom podpisu oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv v zmysle zákona č. 211/2000 Z. z. o slobodnom prístupe k informáciám.

2. Zmluvné strany vyhlasujú, že zmluvné prejavy dostatočne zrozumiteľné a určité, slobodné a vážne, zmluvná voľnosť nie je obmedzená a právny úkon je urobený v predpísanej forme.

3. Vzťahy súvisiace s touto kúpnou zmluvou, ktoré ňou nie sú upravené, sa budú riadiť príslušnými ustanoveniami Obchodného zákonníka.

4. Táto kúpna zmluva je záväzná tiež pre prípadných právnych nástupcov zmluvných strán.

5. Zmluvné strany s obsahom kúpnej zmluvy po jej prečítaní súhlasia a vyhlasujú, že obsahu kúpnej zmluvy porozumeli a kúpnu zmluvu neuzatvárajú v tiesni ani za nápadne nevýhodných podmienok, čo potvrdzujú svojimi vlastnoručnými podpismi.

6. Zmluvné strany sa dohodli, že všetky sporné otázky budú riešené vzájomnou dohodou zmluvných strán.

7. Zmluvné strany sa dohodli, že zmeny jednotlivých ustanovení tejto kúpnej zmluvy je možné vykonať výlučne písomnou formou, a to formou očíslovaných dodatkov podpísaných oboma zmluvnými stranami, ak nie je v tejto kúpnej zmluve výslovne uvedené inak.

8. Kúpna zmluva je vyhotovená v dvoch rovnopisoch, jeden pre objednávateľa a jeden pre dodávateľa.

9. Neoddeliteľnou prílohou tejto kúpnej zmluvy je: Príloha - Čistiaci a hygienický materiál

V Trnave, dňa 27.03.2024 V Trnave, dňa

................................................ ....................................................................

Kupujúci: Ing. Marek Bobko Martin Jakubčík

predseda PD člen PD